Cataractas d'o Niagara

As cataractas d'o Niagara (en anglés Niagara Falls) son un grupo de grans saltos d'agua d'o río Niagara (56 km) en a zona oriental d'America d'o Norte, en a muga entre os Estaus Unius y Canadá. Niagara deriva d'una parola d'a tribu india iroquesa que significa truén d'augua. Son formatas por tres saltos d'augua diferenciatos: a cataracta d'a Ferradura u canadiense (en anglés Horseshoe Falls u Canadian Falls), en a provincia d'Ontario; a cataracta norteamericana (en anglés American Falls), en o estato de Nueva York; y amás chicota, a cataracta d'o Velo de Novia (en anglés Bridal Veil Falls). Encara que en conchunto no tienen una gran altaria, son muit amplas y son las de mas volumen d'augua d'America d'o Norte. Tot o conchunto se troba a una latitut de 43 graus Nord y una lonchitut de 79 graus ueste, entre o estato de Nueva York (Estaus Unius) y Ontario (Canadá). O cabal maximo d'augua que levan ye de 5.720 metros cubicos por segundo. En verano l'aprofeitamiento hidroelectrico fa baixar o cabal a 2.832 metros cubicos por segundo. Dende que estioron descubiertas per los colonizadores europeus s'han feito muito populars, no nomás per la suya belleza sino tamién per un desafiador prochecto de conservación medioambiental. Son un puesto de turismo compartiu per las ciudaz de Niagara Falls estatounitense y a Niagara Falls canadiense. Vinclos externos Se veigan as imáchens de Commons sobre as cadreitas d'o Niagara.